Namangan an’anaviy gul bayramiga tayyorgarlik ko‘rmoqda (foto)

Namangan shahridagi Bobur nomli madaniyat va istirohat bog‘ida 27-maydan 1-iyunga qadar 57-an’anaviy gul bayrami bo‘lib o‘tadi. Bu haqda “Daryo” muxbiri xabar bermoqda.

Gullar shahriga xos mazkur bayramda professional va havaskor gulchilar, korxona, tashkilot va muassasalar o‘z ko‘rgazmalari bilan ishtirok etadi.

Noyob va anvoyi gullar savdosi tashkil etiladi.

Bayram davomida unda eng faol ishtirok etgan gulchilar taqdirlanadi.

“Eng orasta mahalla”, “Eng orasta ko‘cha”, “Eng orasta tashkilot”, “Eng orasta xonadon” kabi ko‘plab nominatsiyalar bo‘yicha g‘oliblar aniqlanadi.